b'\n_START_ARTICLE_\nMacaulay Culkin\n_START_SECTION_\nZgodnje \xc5\xbeivljenje\n_START_PARAGRAPH_\nMacaulay Culkin se je rodil na Manhattnu materi Patrici Brentrup in o\xc4\x8detu Kitu Culkinu. Ima \xc5\xa1tiri brate (Shane, Kieran, Christian, Rory) in dve sestri (Dakota, ki je leta 2007 umrla v prometni nesre\xc4\x8di, in Quinn). Zaslovel je kot Kevin McCallister v filmu Sam doma (Home alone). Zaradi njegove popularnosti so ga razglasili za najbolj\xc5\xa1ega otro\xc5\xa1kega igralca po Shirley Temple.\n_START_SECTION_\nOsebno \xc5\xbeivljenje\n_START_PARAGRAPH_\nMacaulay Culkin se je pri komaj osemnajstih letih poro\xc4\x8dil z Rachel Miner, njun zakon pa je trajal le dobri dve leti. Po razvezi je Culkin od leta 2002 hodil z igralko Milo Kunis. Leta 2006 sta na\xc4\x8drtovala celo poroko._NEWLINE_17. septembra 2004 je bil aretiran, saj so pri njemu odkrili 17,3\xc2\xa0g marihuane. Nekaj \xc4\x8dasa je bil v priporu v Oklahomi, a je pla\xc4\x8dal var\xc5\xa1\xc4\x8dino._NEWLINE_Zdaj Macaulay Culkin \xc5\xbeivi v Los Angelesu, vendar \xc5\xa1e vedno veliko \xc4\x8dasa pre\xc5\xbeivi v New Yorku.'